|  |  |
| --- | --- |
| **RAPORTI I VLERËSIMIT TË NDIKIMIT** | |
| **EMËRTIMI I PROPOZIMIT TË POLITIKËS** | Projekt “Për menaxhimin e integruar të zonës bregdetare” |
| **MINISTRIA UDHËHEQËSE** | Ministria |
| **FAZA E POLITIKËS/VLERËSIMIT TË NDIKIMIT** | Konsultim |
| **BURIMI I PROPOZIMIT TË POLITIKËS** |  |
| **DIREKTIVË/RREGULLORE E BE-së** |  |
| **PUBLIKIMET DHE STRATEGJITË E LIDHURA** | * Strategjia Kombëtare “Për Zhvillimin e Qëndrueshëm të Turizmit 2019 – 2023”; |
| **DATA E KONSULTIMIT PUBLIK** | Data/Asnjë konsultim publik |
| **DATA E VLERËSIMIT TË NDIKIMIT** | Data e vlerësimit të ndikimit |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | **08/07/2020** |
| **NUMRI I VLERËSIMIT TË NDIKIMIT** | Viti– ML– Nr. VN |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | Elton Orozi;  [elton.orozi@turizmi.gov.al](mailto:elton.orozi@turizmi.gov.al);  +355696163333; |
|  | |
| **PJESA 1: PËRMBLEDHJE EKZEKUTIVE (maksimumi 2 faqe)** | |
| Shqipëria ka një vijë bregdetare 427 km të gjatë, ku rreth 273 km përshkojnë pjesën perwndimore në detin Adriatik dhe 154 km pjësën jugperëndimore në detin Jon.  Përgjatë kësaj vije, me një morfologji të spikatur të territorit, me praninë e disa prej oazeve natyrore të mbrojtura ndërkombtarisht si parqe të ekosistemit detar, lagunor apo tokësor, apo zona të mbrojtujra që lidhen me grykderdhjen e lumenjve dhe deltat, me një reliev të ndryshëm që varion nga ultësira perëndimore në lartësitë e Akrokerauneve, me biodiversitet të pasur, me një klimë të favorshme që mbështet zhvillimin bujqësor, janë të vendosur qytetet kryesore të Shqipërisë dhe zona urbane dhe ekonomike të orientuara nga turizmi, që administrohen pas reformës territoriale të vitit 2015 nga një numër i kufizuar Bashkish, ku spikasin Bashkia Shkodër, Bashkia Lezhë, Bashkia Durrës, Bashkia Kavajë, Bashkia Fier, Bashkia Vlorë, Bashkia Himarë dhe Bashkia Sarandë.  Duhet pranuar që në 30 vitet e fundit, në pjesën më të madhe ky territor ka qënë i ndarë dhe i qeverisur administrativisht nga një numër i madh Komunash dhe Bashkish, të cilat në mungesë të planeve të integruara të zhvillimit apo duke i konsideruar territoret e tyre si territore të shkëputura nga një kontekst i paracaktuara dhe i patjetërsueshëm, në situatën më të mirë kanë kufizuar potencialet e zhvillimit.  Por përtej planifikimit dhe nevojës për zhvillimin e qëndrueshëm të këtij brezi, në periudha të caktuara, përgjatë këtyre viteve, në mungesë të plotë të ushtrimit të kontrollit mbi territorin nga njësitë e qeverisjes vendore dhe qeveria, janë realizuar zhvillime intensive urbane që kanë vënë në pikëpyetje perspektivën e zhvillimit, kushtet socio-ekonomike për rezidentët e këtyre zonave dhe nevojën për racionalitet dhe përgjegjshmëri në përdorimin e burimeve të zhvillimit.  Po të analizojmë më poshtë hierarkinë e normave juridike (kuadrit ligjor në fuqi) të Republikës së Shqipërisë:  \*Kodin Detar, në nenin 15/1, shprehet në mënyrë të përgjithshme se: “Janë në pronësi të shtetit dhe në administrim të organeve shtetërore, që mbulojnë fushat përkatëse të veprimtarive detare, ujërat e brendshme territoriale, deti territorial, vija bregdetare”. Themi i përgjithshëm pasi koncepti i bregdetit është më gjerë, për shkak se ka një rol multifunksional socio-ekonomik dhe përbëhet nga forma të larmishme gjeomorfologjike, litorale, biologjike, si flora dhe fauna dhe se prekin aspektin e planifikimit territorial, rekreacionit, aksesit, sigurisë dhe turizmit;  \*Ligjin Nr. 111/2012 “Për Menaxhimin e Integruar të Ujërave” i ndryshuar, i cili ka si qëllim “mbrojtjen dhe përmirësimin e mjedisit ujor, të ujërave sipërfaqësore, qofshin të përkohshme apo të përhershme, të ujërave të brendshme detare, të ujërave territoriale, zonave ekonomike ekskluzive, shelfit kontinental, të ujërave ndërkufitare, të ujërave nëntokësore, si dhe të statusit të tyre”. Për rrjedhojë, ky ligj nuk përbën një bazë ligjore për mbrojtjen e bregdetit, sepse objekti i tij është i përgjithshëm mbi mbrojtjen e mjedisit, sesa për mbrojtjen e vijës bregdetare.  \*Ligjin nr. 93/2015 “Për turizmin”, me aktet nënligjore në zbatim të tij, të cilat nuk garantojnë një rregullim specifikisht për menaxhimin e bregdetit. Vlen për t’u theksuar se në Ligjin Nr. 93/2015 “Për Turizmin”, koncepti i bregdetit si burim turistik nuk është i elaburuar dhe rregulluar, duke mos i prioritizuar dhe orientuar politikat e turizmit kah forcimit të kapaciteteve turistike të bregdetit shqiptar.  \*Përmbushjen e detyrimeve ndërkombëtare në të cilat Republika e Shqipërisë ka aderuar, sic janë Protokolli "Për menaxhimin e integruar të zonës bregdetare në mesdhe i Konventës së Barcelonës "Për mbrojtjen e mjedisit detar dhe të rajoneve bregdetare të mesdheut, aderuar me ligjin nr. 10234/2010 si dhe Konventa "Për mbrojtjen e mjedisit detar dhe të zonës bregdetare të detit Mesdhe, si dhe të 6 protokolleve shoqëruese, aderuar me ligjin nr. 8690, datë 16.11.2000, rezulton se ekziston një mungesë e planifikimit të integruar të zhvillimit të sektorëve që lidhen me menaxhimin e bregdetit, rregullave për ushtrimin e një sërë aktivitetesh ekonomike përgjatë bregdetit, rezultuar një zhvillim kaotik i turizmit, si sektori prioritar në këtë brez, duke kufizuar potencialin e tij dhe si rrjedhojë, edhe perspektivën ekonomike për një kategori të gjerë të popullsisë.  Në nivel kombëtar, është përgatitur gjithashtu nga Agjencia e Kombëtare e Planifikimit të Territorit, Plani i Integruar Ndërsektorial për Bregdetin, i miratuar me vendim të KKT në vitin 2016, i cili si në strukturë ashtu edhe në përmbajtje ka karakter përshkrues dhe jo menaxherial e planifikues, pasi mungojnë objektivat dhe strategjia për arritjen e tyre si dhe institucionet përgjegjëse për zbatimin e këtij plani.  Gjithashtu, kjo situatë ka cënuar ndjeshëm ekuilibra mjedisorë, duke shkaktuar:  \*rritjen e ndotjes së ujrave bregdetare, veçanërisht për shkak të shkarkimit në det të mbetjeve të patrajtuara dhe ujërave të zeza. Sipas Agjencisë Kombëtare të Mjedisit, faktor kryesor i ndotjes së ujërave bregdetare të larjes mbeten shkarkimet e ujërave urbane të patrajtuar në ujërat pritesë bregdetare, në mënyrë direkte dhe indirekte mosfunksionimi i impianteve të ujërave urbane;  \*rritjen e nivelit të shpyllëzimit si rrjedhojë e prerjes pa kriter të bimësisë dhe mungesës së programeve për pyllëzim;  \*rritjen e pasojave nga erozioni dhe tjetërsimin e destinacionit të dhjetra hektarëve në vijën bregdetare;  \*dëmtimin e lumenjve dhe baseneve ujore si pasojë e ndërhyrjeve abuzive në shtretërit e tyre;  \*dëmtimin e ekosistemit në ligatinat bregdetare;\*zhvillimin e joproporcional dhe të paligjshëm të peshkimit dhe gjuetisë së shpendëve dhe kafshëve,  \*si dhe në nivelin e ulët të edukimit dhe ndërgjegjësimit të publikut për çështjet e mbrojtjes së mjedisit dhe zhvillimit të qëndrueshëm.  Vlen të theksohet gjithashtu se, struktura aktuale e menaxhimit të bregdetit është Agjencia Kombëtare e Bregdetit, e cila ka për mision mbrojtjen dhe zhvillimin e një mjedisi të qëndrueshëm të zonës bregdetare, nëpërmjet monitorimit dhe kontrollit të të gjithë potencialit ekzistues të zonës bregdetare e detare dhe pasurive mjedisore që përfshihen brenda saj, si dhe kontrollin e veprimtarive turistike në të gjithë territorin e Republikës së Shqipërisë në funksion të zhvillimit të qëndrueshëm të turizmit.  Në këtë kontekst dhe në vijim sa më sipër, Qeveria synon të sigurojë menaxhimin e integruar të zonës bregdetare, garantimin e zhvillimit të qëndrueshëm të saj në harmoni me Planin e Përgjithshëm Kombëtar të Territorit, miratuar me vendimin nr.1, datë 14.06.2016 të KKT-së, me Planin ndërsektorial për brezin bregdetar, miratuar me vendimin nr.2, datë 14.06.2016 të KKT-së, për nxitjen e aktiviteteve dhe veprimtarive, mbrojtjen, administrimin dhe rritjen e cilësisë së shërbimit në zonën bregdetare, dhe përcaktimin e institucioneve përgjegjëse për administrimin e kësaj zone, si dhe me Strategjinë Kombëtare të Turizmit, i miratuar me vendim nr. 413, datë 19.6.2019 “Për miratimin e strategjisë kombëtare për zhvillimin e qëndrueshëm të turizmit 2019- 2023 dhe të planit të veprimit”.  **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Jepni arsyet e nevojës së ndërhyrjes së qeverisë. (jo më shumë se 10 rreshta)*  Qeveria shqiptare është ballafaquar me një situatë të pazakontë sa lidhet me planifikimin e zhvillimit, modeleve, infrastrukturës, kontrollit dhe monitorimit të zhvillimit, ruajtjes së pasurive natyrore dhe kulturore, zhvillimit të qëndrueshëm, edukimit ambiental, fragmentarizimit të territoreve, kufizimit të aksesit, etj., të cilat sjellin mungesën e menaxhimit të integruar të bregdetit.  Pas një analize të kuadrit ligjor në fuqi, të cituar më sipër, si dhe duke mbajtur në konsideratë një sërë elementësh, sa i takon efektivitetit të veprimtarisë së organeve të vetëqeverisjes vendore dhe institucioneve qendrore përgjatë ushtrimit të detyrave dhe funksioneve të tyre, si dhe efektshmërisë së mekanizmave ligjorë dhe institucionale për mbrojtjen dhe sigurimin e një menaxhimi efikas të bregdetit të tilla, rezulton se mosmenaxhimi i duhur i bregdetit vjen si rezultat i:   1. mungesës së një ligji kuadër për menaxhimin e bregdetit, për faktin se dispozitat rregulluese janë të shpërndara në një sërë aktesh ligjore, mes organeve të ndryshme të dy pushteteve të ndryshme, atij vendor dhe tjetrit qendror; 2. mos adresimit të problematikave të evidentuara në këtë fushë nga aktet rregullatore në fuqi, për shkak edhe të mungesës së unifikimit dhe harmonizimit të korpusit të kuadrit ligjor dhe nënligjorë në fuqi; 3. problematikave të shfaqura sa i takon elementëve të sigurisë dhe pastërtisë, pasi njësitë e qeverisjes vendore përballen të mungesë të kapaciteteve financiare dhe njerëzore, duke mos përmbushur kështu qëllimin për menaxhimin efikas të bregdetit; 4. strukturave aktuale të menaxhimit, të cilat kanë nevojë për reformim, për shkak se vërehet jo vetëm mungesë eficence, por nuk përbën premisë për një menaxhim të qëndrueshëm të zonës së bregdetit, të orientuar kah turizmit; 5. mungesë koordinimi mes institucioneve të përfshira e cila rezulton në një aplikimin të rregullave të ndryshme prej tyre për një bregdet të vazhdueshëm. 6. mungesa e përcaktimit të kufijve të bregut të detit dhe brezit të zhvillimeve të kontrolluara; 7. mungesa e një statusi të vecantë juridik për zonën bregdetare, si një pronë publike e patjetërsueshme; problematikat e ndërtimeve në bregun e detit si dhe mungesa e disiplinimit të dërtimeve në brezin e zhvillimeve të kontrolluara në përputhje dhe në harmoni me bregun e detit.   Nisur edhe nga raporti i Kontrollit të Lartë të Shtetit, gjatë auditimit të performancës me temë: “Menaxhimi i Plazheve Publike”, të kryer në 2018, rezultoi se KLSH doli me konkluzionin se:  Shqipëria është i vetmi vend në rajon dhe në Mesdhe që nuk ka një ligj për bregdetin, e për pasojë turizmi nga plazhet është jo konkurrues e nën potencialin e zhvillimit të vet, duke mbetur jashtë tregut turistik europian.  Në nivel Kushtetues, duke e krahasuar edhe me praktikat e mira ndërkombëtare nuk ka asnjë përcaktim mbi bregdetin apo plazhin si pronë publike, përfshirë detyrimin për të rregulluar atë me ligje të posaçme.  Në vlerësim të sa më sipër, është e nevojshme ndërhyrja e Qeverisë shqiptare për miratimin e një akti të ri ligjor, i cili do të shërbejë si ligj kuadër dhe të posacëm për sigurimin e menaxhimit të qëndrueshëm të bregdetit. | |
| **OBJEKTIVAT**  *Cilat janë objektivat dhe rezultatet e synuara të propozimit? (jo më shumë se 7 rreshta)*  Objektivat kryesorë të qeverisë nëpërmjet miratimit të këtij propozimi janë:   1. përcaktimi i institucioneve përgjegjëse për administrimin e zonës bregdetare si dhe të kompetencave të tyre me qëllim mbrojtjen dhe shfrytëzim racional të zonës bregdetare; 2. reformimi i strukturës aktuale menaxhuese të bregdetit ( AKB) 3. garantimi i zhvillimit të qëndrueshëm të zonës bregdetare si dhe sigurimi i mbrojtjes dhe zhvillimit racional; 4. përcaktimi për herë të parë i kufijve të bregut të detit dhe brezit të zhvillimeve të qëndrueshme; 5. dhënia e një statusi të veçantë juridik zonës bregdetare; 6. përcaktimi i bregut të detit si pronë e patjetërsueshme; 7. ndalimi i ndërtimeve në bregun e detit si dhe displinimi i ndërtimeve në brezin e zhvillimeve të kontrolluara në harmoni me bregun e detit. | |
| **OPSIONET E POLITIKAVE**  *Cilat janë opsionet kryesore të politikave? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. (jo më shumë se 7 rreshta)*  Për arritjen e objektivave të politikës janë marrë në konsideratë opsionet e mëposhtme:  **Opsioni 0-(status quo)**  Ky opsion nënkupton mosndërmarrjen e asnjë politike, duke vijuar me zbatimin e kuadrit ligjor në fuqi, i cili lidhet me Kodin Detar, Ligjin për Turizmin, Ligjin për Mbrojtjen e Mjedisit Detar nga Ndotja, Strategjinë Kombëtare të Turizmit, Konventën e Barcelonës dhe protokolleve të saj për menaxhimin e zonës bregdetare dhe akteve nënligjore të fushës së turizmit që lidhen me menaxhimin e plazheve dhe zonës së bregdetit, ligji për menaxhimin e burimeve ujore etj. Parashikimet e legjislacionit aktual nuk krijojnë kushtet për ndryshimin e situatës aktuale, në drejtim të rritjes së efiçencës së strukturave për planifikimin, zbatimin dhe monitorimin e zhvillimit të qëndrueshëm në vijën bregdetare etj.  **Opsioni 1**  Përgatitja e një ligji të ri kuadër. Ky ligj do të lejojë përcaktimin e një statusi juridik të veçantë të zonës bregdetare, do të përcaktojë institucionet përgjegjëse për administrimin e zonës bregdetare dhe kompetencat e tyre, duke siguruar forcimin e kapaciteteve administrative e për rrjedhojë rritjen e efiçencës në administrimin e vijës bregdetare. Gjithashtu ky akt do të sigurojë përcaktimin e kufijve të bregut të detit dhe zhvillimin e qëndrueshëm të saj në harmoni me nevojat urbanistike si dhe me veprimtaritë ekonomike dhe sociale që zhvillohen ose kanë ndikim mbi të.  **Opsioni 2**  Ndryshime të legjislacionit ekzistues për çështje të caktuara që lidhen me planifikimn e zhvillimit, qeverisjen e njësive të qeverisjes vendore, planifikimin dhe kontrollin hapësinor etj. Këto ndryshime do të kërkonin ndërhyrjen në disa ligje, do të kërkonin angazhimin e më shumë strukturave dhe një proces të gjatë parlamentar deri në miratimin e tyre, duke e shtyrë procesin në kohë dhe shtuar potencialisht kostot e këtyre ndërhyrjeve. | |
| ANALIZA E NDIKIMEVE  Cilat janë ndikimet e opsionit të preferuar? Kjo duhet të përshkruajë ndikimet në mënyrë sasiore (monetare) dhe cilësore (narrative) mbi buxhetin dhe grupet e tjera të prekura. (jo më shumë se 10 rreshta)  Opsioni i preferuar është konsideruar përgatitja e një ligji të ri. Ky ligj do të lejojë përcaktimin e një statusi juridik të veçantë të zonës bregdetare, do të përcaktojë institucionet përgjegjëse për administrimin e zonës bregdetare dhe kompetencat e tyre, duke siguruar forcimin e kapaciteteve administrative e për rrjedhojë rritjen e efiçencës në administrimin e vijës bregdetare. Gjithashtu ky akt do të sigurojë përcaktimin e kufijve të bregut të detit dhe zhvillimin e qëndrueshëm të saj në harmoni me nevojat urbanistike si dhe me veprimtaritë ekonomike dhe sociale që zhvillohen ose kanë ndikim mbi të.  Ndikimet ekonomike.  Si pasojë e miratimit të këtij ligji parashikohet të ketë një efekt pozitiv sa i përket cilësimit të bregut të detit, si një pronë publike e patjetërsueshme ashtu edhe rritjes së investimeve dhe efiçencës së këtyre investimeve. Rritja e këtyre investimeve do të vihet re në një periudhë më afatgjatë pas miratimit të këtij ligji, periudhë në të cilat efektet e respektimit të parimeve të zhvillimit të qëndrueshëm dhe menaxhimit të integruar, do të kenë filluar të jenë të identifikueshme, sa i përket planifikimit, impaktit në territor, nivelit dhe intensitetit të aktiviteteve, harmonisë së zhvillimit midis sektorëve, punësimit, edukimit etj.  Ky projektligj do të sjellë rritje të të ardhurave nga përdorimi i bregut të detit, si për aktivitetet që lidhen me përdorimin e bregut si stacion plazhi, ashtu edhe për aktivitetet e tjera ekonomike që do të kryhen në bregun e detit apo të lidhura në mënyrë të pandashme me të. Konkretisht, parashikohet që të ardhurat e krijuara nga lidhja e kontratave për përdorimin e stacioneve të plazhit do të derdhen në buxhetin vendor të njësisë së vetqeverisjes vendore përkatëse, ndërsa të ardhurat e krijuara nga lidhja e kontratave të tjera për veprimtaritë ekonomike, që ushtrohen në bregun e detit do të derdhen në Buxhetin e Shtetit.  Strukturat ekzistuese, si ministria përgjegjëse për turizmin, Agjencia Kombëtare e Bregdetit dhe njësitë e vetqeverisjes vendore ngarkohen për menaxhimin e integruar të zonës bregdetare. Risi, është krijimi i Komitetit të Menaxhimit të Bregut të Detit, si organ kolegjial, që krijohet pranë AKB-së, me përbërje ndërinstitucionale dhe funksione vendimmarrëse që do të ndikojë në mirëadministrimin dhe mirëmenaxhimin e bregut të detit, për komunitetin dhe interesat sociale dhe ekonomike të vendit.  Projektligji do të sjellë impakte edhe në bizneset, të cilat operojnë në zonat bregdetare, pasi tashmë ka dalë edhe ligji për aktivitetet e turizmit detar dhe ky projektligj është në harmoni me parashikimet e ligjit për aktivitetet e turizmit detar, dhe veprimtarive turistike dhe argëtuese që parashikon ky ligj. Gjithashtu, nëpërmjet këtij projektligji do të ndalohet dhënia e lejeve të ndërtimit në bregun e detit, me përjashtim të kontratave koncensionare/PPP, investimeve strategjike dhe ndërtimeve për infrastrukturë publike, por nuk përjashtohet përdorimi i pasurisë së paluajtshme ose të një pjese të saj, nëse kjo pasuri nuk cënon realizimin e servitutit publik. Kjo do të sjellë një qendrueshmëri ekonomike për subjektet që tashmë zhvillojnë veprimtaritë në përputhje me kuadrin ligjor në fuqi.  Gjithashtu nga ky ligj do të preken edhe ndërtimet ekzistuese, në rast se dokumentacioni i tyre, pas verifikimit nga Agjencia Kombëtare e Bregdetit dhe institucionet e tjera rezulton i rregullt dhe në përputhje me legjislacionin në fuqi, kanë fuqi të plotë ligjore. Në rast se kontratat e lidhura në bregun e detit nuk janë të rregullta nuk kanë fuqi ligjore .  Po kështu, e drejta e parablerjes nga shteti, në rastet e shitjes së pronës private në bregun e detit dhe që ndodhen në zonat me përparësi zhvillimin e turizmit apo ku parashikohet të kryhen investime strategjike, mund të ndikojë në përdorimin e buxhetit të shtetit.  Sa i përket impaktit financiar që mund të vijë nëpërmjet përcaktimit të institucioneve përgjegjëse për menaxhimin e bregdetit, sqarojmë strukturat përgjegjëse pranë ministrive, organeve publike si dhe çdo organi tjetër që është në varësi të tyre apo në përgjegjësi të Këshillit të Ministrave, që kanë detyra dhe përgjegjësi që prekin zonës bregdetare, janë të ngritura dhe duhet t’i ushtrojnë kompetencat e tyre, duke respektuar kriteret e menaxhimit të integruar të zonës bregdetare, në përputhje me këtë projektligj. Ndërkohë, parashikohet reformimi i strukturës aktuale të menaxhimit të bregdetit, AKB-së, e cila do të kërkojë forcim kapacitetesh për realizimin e detyrave të ngarkuara në këtë ligj. Gjithashtu, edhe ngritja e një organi të ri kolegjial, Komiteti i Menaxhimit të Bregut të Detit, do të prekë buxhetin e shtetit, pasi anëtarët e këtij Komiteti shpërblehen për pjesëmarrjen në mbledhjet e Komitetit në përputhje me legjislacionin në fuqi.  Impakti Social.  Impaktet sociale do të lidhen më mirë me administrimin dhe mirë menaxhimin e bregut të detit dhe brezit të zhvillimeve të kontrolluara duke sjellë mundësi të shtuara për pjesën më të madhe me një reflektim të drejpërdrejt në punësim Por si pasojë e zbatimit të tij, nuk do të lejohen më të zhvillohen veprimtari ekonomike në qoftë se ato nuk do të jenë në përputhje me planin e menaxhimit të zonës bregdetare dhe në përputhje me planet kombëtare dhe sektoriale të turizmit, të cilat kanë impakt të drejtpërdrejtë në zhvillimin e zonës, të cilat do të rezultojnë me një impakt të caktuar social por që në rrethanat aktuale janë minimizuar, si rrjedhojë e goditjes së herëpasrerëshme të paligjshmërisë. Nëpërmjet disiplinimit të veprimtarive ekonomike synohet rritja e punësimit në zonat bregdetare, si rrjedhojë e zhvillimit të një sërë aktivitetesh zinxhir dhe detyrimit për të respektuar një sërë standardesh. Gjithashtu banorët e këtij brezi do të impaktohen pozitivisht si rrjedhojë e përmirësimit të cilësisë së jetës që lidhet me një sërë indikatorësh, rritjes së nivelit të shërbimit tek qytetarët . Edukimi proambiental dhe parimet e zhvillimit të qëndrueshëm do të njohë rritje, në dobi të vetë komuniteteve.  Impakti mjedisor.  Impakti mjedisor në tërësi nga menaxhimi i duhur i bregdetit do të shënojë ndryshime që lidhen me minimizimin e derdhjeve të ujrave të zeza dhe mbetjeve të ngurta apo organike dhe inorganike në det, nëpërmjet identifikimit nga strukturat përgjegjëse të menaxhimit të bregdetit në bashkëpunim me bashkitë, përmirësimin e cilësisë së ujërave të deteve; zgjerimit të kapaciteteve të trajtimit të ujërave të zeza, duke siguruar kohezion në mbrojtjen dhe zhvillimin e zonave bregdetare, zonave të mbrojtura në përputhje me këtë legjislacion, në nxitjen e programeve të pyllëzimit pranë bregdetit, etj. Duke qenë se parashikohet disiplinimi i veprimtarive ekonomike në bregun e detit, nëpërmjet lidhjes së kontratave, me kushte dhe kritere specifike si mjedisore ashtu edhe në aspektin e sigurisë publike, parashikimi i sanksioneve në rast mosrespektimi të kërkesave të ligjit dhe kontratës, të gjitha këto elementë do të ndikojnë pozitivisht në impaktin mjedisor. Një veprimtari e disiplinuar është më mirë e kontrolluar si nga aspekti i kërkesave ligjore dhe nga ndërgjegjësimi i subjekteve mbi shkeljet e tyre.  Ky ligj do të ndikojë në ruajtjen dhe rehabilitimin të vlerave kulturore dhe estetike, të peizazhit natyror, duke reduktuar efektet negative të urbanizimit të paplanifikuar dhe të pakontrolluar, të cilat kanë denatyruar plazhet që i japin Shqipërisë origjinalitet në detin Adriatik dhe detin Jon.  Por, përsëri mbetet e vështirë matja sasiore e impaktit mjedisor, që vjen si rezultat i ndryshimeve që sjell ky ligj, pasi nuk mund të vlerësohen monetarisht të gjitha impaktet mjedisore. | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare. (jo më shumë se 7 rreshta)*  Përgatitja e një ligji të ri kuadër e konsideruar si një opsion i preferuar, do të lejojë përcaktimin e një statusi juridik të veçantë të zonës bregdetare, do të përcaktojë institucionet përgjegjëse për administrimin e zonës bregdetare dhe kompetencat e tyre, duke siguruar forcimin e kapaciteteve administrative e për rrjedhojë rritjen e efiçencës në administrimin e vijës bregdetare. Gjithashtu ky akt do të sigurojë përcaktimin e kufijve të bregut të detit dhe zhvillimin e qëndrueshëm të saj në harmoni me nevojat urbanistike si dhe me veprimtaritë ekonomike dhe sociale që zhvillohen ose kanë ndikim mbi të. Nga sa më sipër ai siguron një avantazh të drejpërdrejt përkujndrejt opsioneve të tjera, pasi në mënyrë të integruar adreson të gjithë dobësitë e identifikuara dhe sigurisht në një kohë më të shkurtër.  **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**   |  |  |  | | --- | --- | --- | | **Viti 2020** | **Viti 2021** | **Viti 2022** | |  |  |  | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar? (jo më shumë se 5 rreshta)*  Procesi i përgatitjes së këtij projektligji ka nisur përgjatë vitit 2019 nëpërmjet ngritjes së grupit të punës me Urdhër të Kryeministritnr. 154,datë 18.11.2019 “Për ngritjen e grupit ndërinstitucional të punës për hartimin e projektligjit për menaxhimin e vijës bregdetare në Republikës së Shqipërisë dhe të ndryshimeve ligjore që rrjedhin prej tij” kryesuar nga Njësia e Legjislacionit dhe Akteve Rregullatore, Departamenti Rregullator dhe i Përputhshmërisë në Kryeministri, me përfaqësues nga MTM, MD, MFE, AZHT, ASHK, AMBU, AKPT, Departamenti i Zhvillimit dhe Mirëqënies në Kryeministri. Janë marrë për bazë eksperiencat dhe praktikat më të mira të vendeve si Greqia dhe Spanja, të cilat mbrojtjen e bregdetit e garantojnë nëpëmjet një regjimi juridik të posacëm dhe është analizuar gjithë kuadri ligjor në fuqi që rregullon bregdetin, si Kodi Detar, ligji për pronat e paluajtshme të shtetit, ligji për menaxhimin e burimeve ujore, Protokolli "Për menaxhimin e integruar të zonës bregdetare në mesdhe, i Konventës së Barcelonës "Për mbrojtjen e mjedisit detar dhe të rajoneve bregdetare të mesdheut, aderuar me ligjin nr. 10234/2010 si dhe Konventa "Për mbrojtjen e mjedisit detar dhe të zonës bregdetare të detit mesdhe, si dhe të 6 protokolleve shoqëruese, aderuar me ligjin nr. 8690, datë 16.11.2000.  Gjatë muajit qershor 2020 drafti është riparë nga Njësia e Legjislacionit dhe Akteve Rregullatore në Kryeministri, Drejtoria e Programimit, Standardizimit dhe Harmonizimit të Kuadrit Rregullator si dhe Drejtoria e Politikave dhe Strategjive të Zhvillimit të Turizmit, të cilët përgatitën draftin e projektaktit që po propozohet.  Projektligji është hedhur për konsultim në regjistrin elektronik të konsultimeve publike,në datë 17.06.2020 dhe do ti nënshtrohet procedurave të konsultimit të brendshëm me organet shtetërore të përfshira. | |
| **ZBATIMI DHE MONITORIMI**  *Si do të organizohen zbatimi dhe monitorimi?(jo më shumë se 5 rreshta)*  Zbatimi do të fillojë menjëherë pas miratimit të projektligjit nga organet e ngarkuara për zbatimin e tij:   * Ministria e Turizmit dhe Mjedisit; * Agjencia Kombëtare e Bregdetit; * Ministria e Infrastrukturës dhe Energjisë; * Ministria e Brendshme; * Ministria e Bujqësisë dhe Zhvillimit Rural; * Ministria e Mbrojtjes; * Ministria e Kulturës; * Njësitë e Vetqeverisjes Vendore   Gjithashtu zbatimi do të lidhet me miratimin nga Këshilli i Ministrave i projektvendime përkatëse:   1. Mbi kriteret dhe procedurat e së drejtës së parablerjes; 2. Mbi përcaktimin e brezit të zhvillimeve të kontrolluara; 3. Mbi rregullat për pastrimin dhe mirëmbajtjen e bregut detar si dhe procedurat e përzgjedhjes së subjekteve privat/publik; 4. Mbi rregulloren e posaçme për administrimin e hapësirës publike të zonës bregdetare, që përdoret si plazh publik apo të administruar nga një subjektprivat; 5. Mbi tarifat për ushtrimin e veprimtarive në bregun e detit dhe në zonat për ushtrimin e aktiviteteve të turizmit detar;   Monitorimi do të marrë në konsideratë ndryshimin e të gjithë treguesve të deritanishëm, që lidhen me ndotjen mjedisore, me kundëvajtjet mjedisore, me kundërvajtjet në territor, me kënaqësinë e banorëve dhe vizitorëve etj. | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# Historik

*Jepni kontekstin e politikës.*

Me ndryshimet politike të fillim viteve nëntëdhjetë, një reformim i thellë u ndërmor në lidhje me legjislacionin e planifikimit të territorit, duke siguruar ndryshime thelbësorë në legjislacionin sektorial dhe në lidhje me të, si dhe duke zbatuar parimet e ndarjes së pushteteve u riformuluan të gjitha të drejtat dhe detyrimet e isntitucioneve qëndrore dhe vendore në lidhje me planifikimin, monitorimin dhe zhvillimin e territorit. Në të njëjtën kohë duke u larguar nga praktika e planifikimeve 5-vjeçare, u kalua në përgatitjen e strategjive sektoriale të zhvillimit dhe monitorimit të tyre, e në raste të veçanta në përgatitjen e strategjive ndërsektoriale. Duke mos u shoqëruar në pjesën më të madhe me plane veprimi të lidhura ngushtë me planifikim buxhetor, me instrumenta të forta kontrolli, me administratë profesionale dhe të mjaftueshme, shumë aksione të rëndësishme kanë përfunduar duke mos u zbatuar dhe si rrjedhim duke krijuar pasoja të forta, ekonomike, sociale, mjedisore. Qeveria shqiptare sa i përket territorit, kontrollit dhe menaxhmit të tij ka ndërmarrë një reformë që nisi me ribërjen e legjislacionit për planifikimin e territorit dhe reformës institucionale duke reformuar të gjithë funksionet Agjencisë Kombëtare të Planifikimit të Territorit dhe Agjencisë së Zhvillimit të Territorit. Më pas me miratimin e Planit të Përgjithshëm Kombëtar të Territorit, miratuar me vendimin nr.1, datë 14.06.2016 të KKT-së, me Planin Ndërsektorial për Brezin Bregdetar, miratuar me vendimin nr.2, datë 14.06.2016 të KKT-së, me miratimin e një sërë Planesh të Përgjithshme Vendore të realizuara në përputhje me një sërë dokumentash strategjik sektorial të zhvillimit dhe me një reformë administrative substanciale, ka krijuar bazën për zhvillime të mëtejshme me synimin për të krijuar kadrin ligjor që lejon dhe mundëson menaxhimin e integruar të një territori, strukturat ligjore, përgjegjësitë dhe funksionet, zhvillimin e aktiviteteve dhe veprimtarive, mbrojtjen, administrimin e mjedisit, zhvillimin e qëndrueshëm në tërësi, në përputhje me parimet e Axhendës 2030 për Zhvillimin e Qendrueshëm dhe Objektivat e Zhvillimit të Qëndrueshëm, me dokumentat strategjikë për mbrojtjen e mjedisit dhe zhvillimin e qëndrueshëm të turizmit, me Kodin Detar, Ligjin Nr. 111/2012 “Për Menaxhimin e Integruar të Ujërave” , Ligjin nr. 93/2015 “Për turizmin” dhe aktet nënligjore në zbatim të tij, me një sërë protokollesh dhe konventash ndërkombëtare, Protokolli "Për menaxhimin e integruar të zonës bregdetare në mesdhe, i Konventës së Barcelonës "Për mbrojtjen e mjedisit detar dhe të rajoneve bregdetare të mesdheut, aderuar me ligjin nr. 10234/2010 si dhe Konventa "Për mbrojtjen e mjedisit detar dhe të zonës bregdetare të detit Mesdhe, si dhe të 6 protokolleve shoqëruese, aderuar me ligjin nr. 8690, datë 16.11.2000..

# Problemi në shqyrtim

* *Përshkruani natyrën e problemit.*
* *Identifikoni shkaqet e problemit.*
* *Përshkruani shtrirjen e problemit.*
* *Identifikoni grupet e prekura nga ky problem - qeveria / biznesi / shoqëria civile / qytetarët.*
* *Vlerësoni nëse problemi mund të trajtohet ose jo përmes një ndryshimi të politikave.*

Duke patur parasysh vlerën ekonomike, sociale, shëndetësore dhe kulturore të mjedisit të zonës bregdetare, duke qenë të vetëdijshëm për përgjegjësinë që qeveria ka për mbrojtjen dhe zhvillimin e qëndrueshëm të kësaj të mire dhe pasurie publike të patjetërsueshme, në dobi të brezave të sotëm dhe të ardhshëm, por edhe duke mbajtur në konsideratë rrezikun që i kanoset nga ndotja mjedisit detar, ekuilibrit të tij ekologjik, burimeve dhe përdorimeve legjitime si dhe nga ndërtimet, si edhe më qëllim përmbushjen e detyrimeve ndërkombëtare në të cilat Republika e Shqipërisë ka aderuar, lind e nevojshme ndërmarrja e kësaj politike nga Qeveria shqiptare .

Gjithashtu, kjo politikë është ndikuar edhe nga mungesa e menaxhimit dhe ndërtimet kaotike që janë bërë deri tani në zonën bregdetare, duke vlerësuar bregdetin si një e mirë publike e patjetërsueshme, e cila ka nevojë për një regjim juridik të posacëm mbrojtës,

Menaxhimi i integruar i zonës bregdetare, të Republikës së Shqipërisë, do të sigurojë mbrojtjen dhe përdorimin racional të territorit dhe të vlerave natyrore të saj. Qeveria synon të sigurojë menaxhimin e integruar të zonës bregdetare dhe garantimin e zhvillimit të qëndrueshëm të saj

Pas një analize të kuadrit ligjor në fuqi si dhe, duke mbajtur në konsideratë një sërë elementësh, sa i takon efektivitetit të veprimtarisë së organeve të vetëqeverisjes vendore dhe institucioneve qendrore, përgjatë ushtrimit të detyrave dhe funksioneve të tyre si dhe efektshmërisë së mekanizmave ligjorë dhe institucionale, për mbrojtjen dhe sigurimin e një menaxhimi efikas të bregdetit të tilla, rezulton se shkaqet e identifikuara të mosmenaxhimit të duhur të bregdetit në Shqipëri konsistojnë në:

1. mungesën e një ligji kuadër për menaxhimin e bregdetit, për faktin se dispozitat rregulluese janë të shpërndara në një sërë aktesh ligjore, mes organeve të ndryshme të dy pushteteve të ndryshme, atij vendor dhe tjetrit qendror;
2. mos adresimin e problematikave të evidentuara në këtë fushë nga aktet rregullatore në fuqi, për shkak edhe të mungesës së unifikimit dhe harmonizimit të korpusit të kuadrit ligjor dhe nënligjorë në fuqi;
3. problematika të shfaqura sa i takon elementëve të sigurisë dhe pastërtisë, pasi njësitë e qeverisjes vendore përballen me mungesën e kapaciteteve financiare dhe njerëzore, duke mos përmbushur kështu qëllimin për menaxhimin efikas të bregdetit;
4. struktura aktuale të menaxhimit, të cilat kanë nevojë për reformim, për shkak se vërehet jo vetëm mungesë eficence, por nuk përbën premisë për një menaxhim të qëndrueshëm të zonës së bregdetit, të orientuar kah turizmit;
5. mungesë koordinimi mes institucioneve të përfshira e cila rezulton në një aplikimin të rregullave të ndryshme prej tyre për një bregdet të vazhdueshëm.
6. mungesa e përcaktimit të kufijve të bregut të detit dhe brezit të zhvillimeve të kontrolluara;
7. mungesa e një statusi të vecantë juridik për zonën bregdetare, si një pronë publike e patjetërsueshme; problematikat e ndërtimeve në bregun e detit si dhe mungesa e disiplinimit të dërtimeve në brezin e zhvillimeve të kontrolluara në përputhje dhe në harmoni me bregun e detit.
8. dispozita rregulluese të shpërndara në një sërë aktesh ligjore, mes organeve të ndryshme të dy pushteteve të ndryshme, atij vendor dhe tjetrit qendror.

Mosmenaxhimii duhur i bregdetit prek drejtpërdrejtë komunitetin.

Nëse analizohen institucionet shtetërore, veprimtaritë e të cilëve lidhen me bregdetin, konstatojmë se:

**Ministria e Turizmit dhe Mjedisit** ka rolin politikëbërës dhe kryesisht t’i konfirmojë bashkisë nëse hapësira e plazhit të kërkuar është objekt i ndonjë kërkese që është duke u shqyrtuar apo një kontrate në kuadër të ligjit nr. 55/2015, “Për investimet strategjike në Republikën e Shqipërisë”.

**Pushteti vendor, bashkia**, ka rolin kryesor në menaxhimin e plazheve, në dhënien me qira të tyre, por duhet të marrë paraprakisht konfirmimin nga ministria përgjegjëse për turizmin nëse hapësira e plazhit të kërkuar është objekt i ndonjë kërkese që është duke u shqyrtuar apo një kontrate në kuadër të ligjit nr. 55/2015, “Për investimet strategjike në Republikën e Shqipërisë”, ose është objekt i ndonjë kërkese apo kontrate për vënien në dispozicion të hapësirës së plazhit për investitorët në zonat me përparësi turizmin. Në këtë rast, kërkesa e subjektit për ushtrimin e veprimtarisë së stacionit të plazhit, e dorëzuar pranë njësisë së vetëqeverisjes vendore, refuzohet.

**Agjencia Kombëtare e Bregdetit** ka kryesisht, ndër të tjera, rolin monitorues mbi respektimin e kritereve ligjore për dhënien në përdorim dhe administrimin e plazheve, duke verifikuar administrimin e tyre nga subjektet shtetërore dhe private si dhe lajmërimin e organeve shtetërore kompetente në rastet kur vërehen shkelje administrative, veprime apo mosveprime në kundërshtim me ligji.

Lidhur me **Agjencinë e Zhvillimit të Territorit dhe KKT,** me ndryshimet e reja ligjore është përcaktuar se për territoret ku ka plane të përgjithshme vendore në fuqi,përfshirë edhe ato të përmendura në Nenin 45, shkronja “a”, të VKM-së Nr. 408, datë

13.05.2015 “Për miratimin e rregullores së zhvillimit të territorit”, i ndryshuar, shqyrtimi dhe miratimi të kryhet në përputhje me këto plane dhe vetëm pas marrjes së përputhshmërisë nga Sekretariati Teknik i Këshillit Kombëtar të Territorit.

Referuar sa më lart, është e nevojshme ndërmarrja e një politike të re, që konsiston në hartimin e një ligji të posacëm për menaxhimin e integruar të bregdetit, nëpërmjet parashikimeve të të cilit të sigurohet (i) mbrojtja dhe shfrytëzimi racional i zonës bregdetare; (ii) përcaktimi i mënyrës së menaxhimit të zonës bregdetare ; (iii) përcaktimi i rregullave dhe procedurave për aktivitet që do të kryhen në zonën bregdetare si dhe (iv) kompetencat dhe përgjegjësitë e institucioneve për administrimin e zonës bregdetare.

# Arsyeja e ndërhyrjes

* *Shpjegoni pse qeveria e sheh të nevojshme të ndërhyjë.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Duke patur parasysh vlerën ekonomike, sociale, shëndetësore dhe kulturore, mjedisore të zonës bregdetare, duke qenë të vetëdijshëm për përgjegjësinë që qeveria ka për mbrojtjen dhe zhvillimin e qëndrueshëm të kësaj të mire dhe pasurie publike të patjetërsueshme, në dobi të brezave të sotëm dhe të ardhshëm, por edhe duke mbajtur në konsideratë rrezikun që i kanoset nga ndotja mjedisit detar, ekuilibrit të tij ekologjik, burimeve dhe përdorimeve legjitime si dhe nga ndërtimet, si edhe më qëllim përmbushjen e detyrimeve ndërkombëtare në të cilat Republika e Shqipërisë ka aderuar, sic janë Protokolli "Për menaxhimin e integruar të zonës bregdetare në mesdhe, i Konventës së Barcelonës "Për mbrojtjen e mjedisit detar dhe të rajoneve bregdetare të mesdheut”, aderuar me ligjin nr. 10234/2010 si dhe Konventa "Për mbrojtjen e mjedisit detar dhe të zonës bregdetare të detit mesdhe”, si dhe të 6 protokolleve shoqëruese, aderuar me ligjin nr. 8690, datë 16.11.2000, qeveria shqiptare e ndjen të nevojshme ndërhyrjen nëpërmjet një projektligji kuadër.

* Në këtë kuadër, nëpërmjet propozimit për miratimin e këtij akti do të synohet:
* Dhënia e statusit juridik të veçantë zonës bregdetare, me qëllim sigurimin e menaxhimit të integruar të zonës bregdetare të Republikës së Shqipërisë,
* Realizimin e mbrojtjes dhe përdorimin racional të territorit dhe të vlerave natyrore të zonës bregdetare;
* Administrimi sa më i mirë dhe efiçent i vijës bregdetare duke sjellë garanci për zhvillimin e qëndrueshëm të saj dhe rritje të standardeve për shërbimet e ofruara;
* Përcaktimi i institucioneve përgjegjëse për administrimin e zonës bregdetare si dhe përcaktimin e kompetencave të tyre me ligj, duke siguruar mbrojtje dhe shfrytëzim racional të zonës bregdetare;
* Garantimi i zhvillimit të qëndrueshëm të zonës bregdetare në harmoni me nevojat urbanistike si dhe me veprimtaritë ekonomike dhe sociale që zhvillohen ose kanë ndikim mbi të;
* Përcaktimi i kufijve të bregut të detit dhe brezit të zhvillimeve të kontrolluara;
* Ndalimi i ndërtimeve në bregun e detit si dhe disiplinimi i tyre në brezin e zhvillimeve të kontrolluara në harmoni me bregun e detit;
* Administrimi më i mirë i vijës bregdetare, duke siguruar garancitë përzhvillimin e qëndrueshëm të saj dhe rritje të standardeve për shërbimet e ofruara.

Nëpërpmjet kësaj ndërhyrjeje do të sigurohet përmbushja e objektivit për përcaktimin dhe forcimin e kapaciteteve institucionale të strukturave përgjegjëse për administrimin e zonës bregdetare duke përcaktuar një hierarki organesh dhe institucionesh përgjegjëse. Gjithashtu përgatitja e dokumentave si plane menaxhimi dhe rrregullore, do të mundësojnë zhvillimin e qëndrueshëm të zonës bregdetare ruajtjes dhe përdorimit racional të territorit të zonës bregdetare dhe të vlerave natyrore, mjedisore, kulturore, monumentale dhe turistike, me prioritet zhvillimin e qëndrueshëm në harmoni me bregun e detit.

Këto përpjekeje janë paraprirë nga nisma të mëherëshme e të njëjtin vizion dhe si miratimi i Planit të Përgjithshëm Kombëtar të Territorit me Vendimin nr.1, datë 14.06.2016 të KKT-së, i Planit të Integruar Ndërsektorial për Brezin Bregdetar me Vendimin nr.2, datë 14.06.2016 të KKT-së dhe miratimi i një sërë Planesh të Përgjithshme Vendore të bashkive të përfshira në brezin bregdetar, duke synuar zhvillimin dhe kontrollin e zhvillimit të qëndrueshëm të territorit.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat e vendosur të korrespondojnë me ato të dhëna në përmbledhjen ekzekutive, por më të detajuara.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Objektivat kryesorë të qeverisë nëpërmjet miratimit të këtij propozimi janë:

1. garantimi i zhvillimit të qëndrueshëm të zonës bregdetare si dhe sigurimi i mbrojtjes dhe zhvillimit racional;
2. përcaktimi për herë të parë i kufijve të bregut të detit dhe brezit të zhvillimeve të qëndrueshme;
3. dhënia e një statusi të veçantë juridik zonës bregdetare;
4. përcaktimi i bregut të detit si pronë e patjetërsueshme;
5. ndalimi i ndërtimeve në bregun e detit si dhe displinimi i ndërtimeve në brezin e zhvillimeve të kontrolluara në harmoni me bregun e detit.
6. Reformimi i Agjencisë Kombëtare të Bregdetit.

Gjithashtu nëpërmjet propozimit për miratimin e këtij akti do të synohet:

1. Dhënia e statusit juridik të veçantë zonës bregdetare, me qëllim sigurimin e menaxhimit të integruar të zonës bregdetare të Republikës së Shqipërisë, realizimin e mbrojtjes dhe përdorimin racional të territorit dhe të vlerave natyrore të zonës bregdetare;
2. Administrimi sa më i mirë dhe efiçent i vijës bregdetare duke sjellë garanci për zhvillimin e qëndrueshëm të saj dhe rritje të standardeve për shërbimet e ofruara;
3. Përcaktimi i institucioneve përgjegjëse për administrimin e zonës bregdetare si dhe përcaktimin e kompetencave të tyre me ligj, duke siguruar mbrojtje dhe shfrytëzim racional të zonës bregdetare;
4. Garantimi i zhvillimit të qëndrueshëm të zonës bregdetare në harmoni me nevojat urbanistike si dhe me veprimtaritë ekonomike dhe sociale që zhvillohen ose kanë ndikim mbi të;
5. Përcaktimi i kufijve të bregut të detit dhe brezit të zhvillimeve të kontrolluara;
6. Ndalimi i ndërtimeve në bregun e detit si dhe disiplinimi i tyre në brezin e zhvillimeve të kontrolluara në harmoni me bregun e detit;
7. Administrimi më i mirë i vijës bregdetare, duke siguruar garancitë për zhvillimin e qëndrueshëm të saj dhe rritje të standardeve për shërbimet e ofruara.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë identifikuar opsionet e politikës.*

Opsioni 0-(status quo)

Ky opsion nënkupton mosndërmarrjen e asnjë politike, duke vijuar me zbatimin e kuadrit ligjor në fuqi. Parashikimet e legjislacionit aktual nuk krijojnë kushtet për ndryshimin e situatës aktuale, në drejtim të rritjes së efiçencës së strukturave për planifikimin, zbatimin dhe monitorimin e zhvillimit të qëndrueshëm në vijën bregdetare etj. Në vijim të këtij opsioni vetëm fakti i menaxhimit të decentralizuar do të siguronte vazhdimësinë e situatës së deritanishme, ku në territor gjenden diferenca të theksuara sa i përket përdorimit dhe zhvillimit të burimeve, ndootjes së mjedisit dhe menaxhimit të mbëtjeve, administrimit dhe ruajtjes së trashëgimisë natyrore dhe kulturore, zhvillimit të infrastrukturës dhe shërbimeve, pavarësisht se është në fuqi i njëjti kuadër ligjor, të njëtat strategji dhe parime zhvillimi.

Opsioni 1

Përgatitja e një ligji të ri kuadër. Ky ligj do të lejojë përcaktimin e një statusi juridik të veçantë të zonës bregdetare duke i krijuar një avantazh nga pjesa tjetër e territorit, dhe duke i rezervuar brezave mundësinë që kjo pasuri të mos tjetërsohet por të vijë dhe konsolidohet në interes të publikut sa i përket aksesit, përdorimit dhe shfrytëzimit, duke synuar kohë pas kohë rritjen e shijimit të të mirave që ky brez krijon për të gjithë popullsinë. Përcaktimi i institucioneve përgjegjëse për administrimin e zonës bregdetare dhe kompetencve të tyre, forcimi i kapaciteteve administrative do të sigurojë zbatimin uniform të parimeve të menaxhimit të qëndrueshëm në të gjithë territorin duke krijuar mundësi të barabarta për këdo, kudo në territor për zhvillim ekonomik, social e mjedisor, dhe rritur vlerën ekonomike të produkteve dhe shërbimeve të këtij brezi. Përcaktimi i kufijve të bregu të detit dhe zhvillimin e qëndrueshëm të saj në harmoni me nevojat urbanistike si dhe me veprimtaritë ekonomike dhe sociale, do të sigurojnë përdorimin efiçient të burimeve, infrastrukturës, duke synuar maksimalizimin e outputit ekonomik dhe minimizimin e përdorimit të burimeve dhe impaktit mjedisor.

Opsioni 2

Ndryshime të legjislacionit ekzistues për çështje të caktuara që lidhen me planifikimn e zhvillimit, qeverisjen e njësive të qeverisjes vendore, planifikimin dhe kontrollin hapësinor etj. Këto ndryshime do të kërkonin ndërhyrjen në disa ligje duke kërkuar angazhimin e shumë strukturave ndërdikasteriale për çështje të veçanta, si pasojë adresimit të çështjeve do ti mungonte koherenca dhe qasja e integruar, duke rrezikuar që proceset në rastin më të mirë të ishin gjysmake, apo si pasojë e ndjkjes së procesit të gjatë parlamentar deri në miratimin e tyre, do të sillnin vonesa, varësi të zbatimit të një akti nga një akt tjetër i pa miratuar, duke e shtyrë procesin në kohë dhe shtuar potencialisht kostot e këtyre ndërhyrjeve.

# Vlerësimi i opsioneve/analizimi i ndikimeve

* *Identifikoni grupet e prekura.*
* *Identifikoni llojet e ndikimeve për secilin grup të prekur, bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
  + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (përdor tabelën në Aneksin 2/a të këtij dokumenti).*
  + *Analizoni ndikimin mbi ndërmarrjet e vogla dhe të mesme (nëse ka).*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe risqet, të cilave ato u nënshtrohen.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
  + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (përdor tabelën në Aneksin 2/b të këtij dokumenti).*

Miratimi dhe zbatimi i këtij akti ligjor, do të afektojë disa kategori përfshirë bizneset, qeverinë, njësitë e vetëqeverisjes vendore, qytetarët etj. -**Qeveria:** krijimi i mundësive të reja për investime të qëndrueshme në vijën bregdetare, miqësore me mjedisin dhe njerëzit, pritet të sjellë të ardhura shtesë në buxhetin e shtetit në një periudhë afatgjatë dhe përmirësim të rritjes ekonomike të vendit, punësimit etj. Gjithashtu qeveria do të arrijë të përmbushë disa angazhime të nivelit ndëkombëtar sa i përket menaxhimit të integruar kryesisht të zonës bregdetare dhe të gjitha së bashku të bëjnë të mundur një territor atraktiviteti i të cilit rritet pashmangshmërisht, por edhe mundësitë gjithashtu për shkak të shfytëzimit racional dhe efiçent të burimeve. Përpjekja për të arritur objektivat e zbatimit të këtij ligji do të shoqërohet me shpezime të shtuara që do të shkojnë kryesisht për funksionimin e organeve të reja dhe agjencive të reformuara, trajnime, pajisje monitorimi, software etj. - **Njësitë e vetëqeverisjes vendore**: krijimi i mundësive të rritjes së të ardhurave në buxhetet e qeverisjes vendore, si rrjedhojë e zgjerimit të aktivitetit ekonomik që vjen nga qëndrueshmëria e investimeve dhe rritja e flukseve turistike rezidentë dhe jorezidentë në brezin e menaxhuar. Nuk mund të parashikohet se sa do të jetë një rritje e tillë. Njësitë e vetëqeverisjes vendore do të ballafaqohen drejpërdrejt me një përmirësim të cilësisë së jetës në territoret që administrojnë dhe një përmirësim në përdorimin e burimeve zhvillimore, sa i përket racionaliteit dhe efiçiencës. Njësitë e vetqeverisjes vendore do të sigurojnë një ndërveprim aktiv me institucionet qëndrore dhe si rrjedhojë një nivel mirë shkëmbimi eksperience dhe know how. **-Biznesi** në përgjithësi ndërhyrjet e reja ligjore do të çojnë në një ambient biznesi dhe investimesh më të përshtatshëm, për shkak të planifikimit të zhvillimit, rritjes së instrumentave të kontrollit, replikimit më të lehtë të modelve të biznesit në një ambient që synon arritjen e standardeve uniforme, për shkak të realitetit të ri vlera e bizneseve që respektojnë parimet e zhvillimit të qëndrueshëm rritet qoftë dhe për shkak të luftimit aktiv të praktikave abuzive, ndaj mjedisit, territorit etj. Një pjesë biznesesh të cilat do të gjenden në shkelje të legjislacionit në fuqi apo në shkelje të ligjit të ri dhe akteve në mbështetje të tij, do të duhet të përballojnë pasojat e ndalimit apo vazhdimit të aktivitetit abuziv. Duke qenë se rritja e aktivitetit dhe vlerës ekonomike të bizneseve dhe investimeve vlerësohet se do të jetë e konsiderueshme, efekti neto gjithashtu do të rezultojë i lartë. **- Qytetarët/Vizitorët**- do të sigurojnë një nivel të ri të cilësisë së jetës dhe një standard të përmirësuar të një sërë shërbimeve. Gjithashtu rritja e cilësisë së mjedisit do të përmirësojë shëndetin e popullatës, duke reflektuar pozitivisht në shpenzimet për kujdes dhe trajtim mjeksor, në përjetimin personal, në mundësinë e shtuar për të shpenzuar kohë në aktivitete të tjera. Realiteti i ri do të ndihmojë qytetarët të kenë mundësi më shumë për të bërë biznes, e si rrjedhojë zhvillim ekonomik, e mirëqënie. Gjithashtu rritja e inventarit të pasurisë publike do të rrisë mundësinë dhe aksesin e qytetarëve kohë pas kohe në të mirat publike që burojnë nga kjo pasuri. Risqet e mundshme për të penguar përmbushjen e pritshmërive pas miratimit të ligjit të ri “Për menaxhimin e integruar të zonës bregdetare” janë si vijojnë: 1) Destabiliteti politik, luftërat, konfliktet civile apo fatkeqësitë natyrore të rënda; 2) Mospërgatitja dhe mosmiratimi i akteve nënligjore në përputhje me përcaktimet e ligjit.Në përfundim, nisur nga analiza e mësipërme, u arrit në konkluzionin që opsioni 1, është opsioni më i preferuar, i cili konsiston në paraqitjen e projektaktit në formën e projektligjit të ri. Ky opsion ka avantazh nga dy opsionet e tjera, pasi përvec argumenteve të mësipërme, nga analiza kosto-përfitim, ky opsion rezulton me efektivi.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Përgatitja e një ligji të ri kuadër për menaxhimin e bregdetit.

Ky ligj do të lejojë përcaktimin e një statusi juridik të veçantë të zonës bregdetare,sipas së cilës brengdetit do ti jepet një status më i lartë dhe i vecantë mbrojtjeje nga shteti, e vlerësuar si e mirë publike, kjo do të shoqërohet me ndalimin e dhënies së lejeve të ndërtimit në bregun e detit, me përjashtim të kontratave koncensionare/PPP, investimeve strategjike dhe ndërtimeve për infrastrukturë publike, me kontrollin e përputhshmërisë ligjore të të gjithë ndërtimeve në vijën bregdetare dhe kontrollin e të gjithë kontratave publike ekzistuese. Gjithashtu ky ligj do të përcaktojë institucionet e përgjegjëse për administrimin e zonës bregdetare të dhe kompetencat e tyre, duke siguruar forcimin e kapaciteteve administrative e për rrjedhojë rritjen e efiçencës në administrimin e vijës bregdetare.

Institucionet përgjegjëse për administrimin e bregdetit do të jenë:

* Ministria përgjegjëse për turizmin;
* Agjencia Kombëtare e Bregdetit (AKB),
* Komitetit të Menaxhimit të Bregut të Detit;
* Njësitë e VetqeverisjesVendore

Krijimi i organeve të reja, reformimi i strukturave egzistuese në kompetenca do të shqoqërohet detyrimisht me rritje të organikës së tyre, infrastrukturës, mjeteve dhe pajisjeve të punës.

Gjithashtu ky akt do të sigurojë përcaktimin e kufijve të bregut të detit dhe zhvillimin e qëndrueshëm të saj në harmoni me nevojat urbanistike si dhe me veprimtaritë ekonomike dhe sociale që zhvillohen ose kanë ndikim mbi të.

Zbatimi i këtij opsioni do të sigurojë ndikime:

1. Impakti ekonomik. Si pasojë e miratimit të këtij ligji parashikohet të ketë një efekt pozitiv sa i përket cilësimit të bregut të detit, si një pronë publike e patjetërsueshme ashtu edhe rritjes së investimeve dhe efiçencës së këtyre investimeve. Rritja e këtyre investimeve do të vihet re në një periudhë më afatgjatë pas miratimit të këtij ligji, periudhë në të cilat efektet e respektimit të parimeve të zhvillimit të qëndrueshëm dhe menaxhimit të integruar, do të kenë filluar të jenë të identifikueshme, sa i përket planifikimit, impaktit në territor, nivelit dhe intensitetit të aktiviteteve, harmonisë së zhvillimit midis sektorëve, punësimit, edukimit etj. Ky projektligj do të sjellë rritje të të ardhurave nga përdorimi i bregut të detit, si për aktivitetet që lidhen me përdorimin e bregut si stacion plazhi, ashtu edhe për aktivitetet e tjera ekonomike që do të kryhen në bregun e detit apo të lidhura në mënyrë të pandashme me të.. Konkretisht, parashikohet që të ardhurat e krijuara nga lidhja e kontratave për përdorimin e stacioneve të plazhit do të derdhen në buxhetin vendor të njësisë së vetqeverisjes vendore përkatëse, ndërsa të ardhurat e krijuara nga lidhja e kontratave të tjera për veprimtaritë ekonomike, që ushtrohen në bregun e detit do të derdhen në Buxhetin e Shtetit. Projektligji do të sjellë impakte edhe në bizneset, të cilat operojnë në zonat bregdetare, pasi tashmë ka dalë edhe ligji për aktivitetet e turizmit detar dhe ky projektligj është në harmoni me parashikimet e ligjit për aktivitetet e turizmit detar, dhe veprimtarive turistike dhe argëtuese që parashikon ky ligj. Gjithashtu, nëpërmjet këtij projektligji do të ndalohet dhënia e lejeve të ndërtimit në bregun e detit, me përjashtim të kontratave koncensionare/PPP, investimeve strategjike dhe ndërtimeve për infrastrukturë publike, por nuk përjashtohet përdorimi i pasurisë së paluajtshme ose të një pjese të saj, nëse kjo pasuri nuk cënon realizimin e servitutit publik. Kjo do të sjellë një qendrueshmëri ekonomike për subjektet që tashmë zhvillojnë veprimtaritë në përputhje me kuadrin ligjor në fuqi. Po kështu, e drejta e parablerjes nga shteti, në rastet e shitjes së pronës private në bregun e detit dhe që ndodhen në zonat me përparësi zhvillimin e turizmit apo ku parashikohet të kryhen investime strategjike, mund të ndikojë në përdorimin e buxhetit të shtetit. Reformimi i strukturës aktuale të menaxhimit të bregdetit, AKB, e cila do të kërkojë forcim kapacitetesh për realizimin e detyrave të ngarkuar në këtë ligj dhe gjithashtu ngritja e një organi të ri kolegjial, Komiteti i Menaxhimit të Bregut të Detit, do të këkrojnë shpenzime shtesë që lidhen me nevojën për shpërblime, numër të rritur të strukturave, infrastrukturë, mjete dhe pajisje.
2. Impakti Social.

Impaktet sociale do të lidhen më mirë me administrimin dhe mirë menaxhimin e bregut të detit dhe brezit të zhvillimeve të kontrolluara duke sjellë mundësi të shtuara për pjesën më të madhe me një rflektim të drejpërdrejt në punësim Por si pasojë e zbatimit të tij , nuk do të lejohen më të zhvillohen veprimtari ekonomike në qoftë se ato nuk do të jenë në përputhje me planin e menaxhimit të zonës bregdetare dhe në përputhje me planet kombëtare dhe sektoriale të turizmit, të cilat kanë impakt të drejtpërdrejtë në zhvillimin e zonës, të cilat do të rezultojnë me një impakt të caktuar social por që në rrethanat aktuale janë minimizuar, si rrjedhojë e goditjes së herëpasrerëshme të paligjshmërisë. Nëpërmjet disiplinimit të veprimtarive ekonomike synohet rritja e punësimit në zonat bregdetare, si rrjedhojë e zhvillimit të një sërë aktivitetesh zinxhir dhe detyrimit për të respektuar një sërë standardesh. Gjithashtu banorët e këtij brezi do të impaktohen pozitivisht si rrjedhojë e përmirësimit të cilësisë së jetës që lidhet me një sërë indikatorësh, rritjes së nivelit të shërbimit tek qytetarët . Edukimi proambiental dhe parimet e zhvillimit të qëndrueshëm do të njohë rritje, në dobi të vetë komuniteteve..

1. Impakti mjedisor

Në tërësi menaxhimi i duhur i bregdetit do të shënojë ndryshime që lidhen me minimizimin e derdhjeve të ujrave të zeza dhe mbetjeve të ngurta apo organike dhe inorganike në det nëpërmjet identifikimit të pikave të derdhjes së ujërave në det nga strukturat përgjegjëse të menaxhimit të bregdetit në bashkëpunim me bashkitë, përmirësimin e cilësisë së ujërave të deteve; zgjerimit të kapaciteteve të trajtimit të ujerave të zeza, duke siguruar kohezion në mbrojtjen dhe zhvillimin e zonave bregdetare, zonave të mbrojtura në përputhje me këtë legjislacion, në nxitjen e programeve të pyllëzimit pranë bregdetit, etj. Duke qenë se parashikohet disiplinimi i veprimtarive ekonomike në bregun e detit, nëpërmjet lidhjes së kontratave, me kushte dhe kritere specifike si mjedisore ashtu edhe në aspektin e sigurisë publike, parashikimi i sanksioneve në rast mosrespektimi të kërkesave të ligjit dhe kontratës, të gjitha këto elementë do të ndikojnë pozitivisht në impaktin mjedisor. Një veprimtari e disiplinuar është më mirë e kontrolluar si nga aspekti i kërkesave ligjore dhe nga ndërgjegjësimi i subjekteve mbi shkeljet e tyre. Ky ligj do të ndikojë në ruajtjen dhe rehabilitimin të vlerave kulturore dhe estetike, të peizazhit natyror, duke reduktuar efektet negative të urbanizimit të paplanifikuar dhe të pakontrolluar, të cilat kanë denatyruar plazhet që i japin Shqipërisë origjinalitet në Detin detin Adriatik dhe Detin detin Jon..

Kriteret që tregojnë arritjen e objektivit për ndryshimet ligjore nëpërmjet ligjit për menaxhimin e integruar të vijës bregdetare janë:

1. Efiçenca e procedurave të planifikimit dhe miratimit të aktiviteteve në vijën bregdetare;
2. Përmirësimi i cilësisë dhe sigurisë;
3. Rritja e të ardhurave buxhetore**;**
4. Efektiviteti në zbatimin e procesit të kontrollit dhe forcimit të kundërvajtjeve administrative dhe sanksioneve;

*Matrica e performancës*

|  |  |  |  |  |
| --- | --- | --- | --- | --- |
| ***Kriteret*** | ***Pesha*** | ***Opsioni 0***  (nuk do të ketë ndryshim /politike të re) | ***Opsioni 1***  (Hartimi i aktit “Për menaxhimin e integruar të zonës Bregdetare” ) | ***Opsioni 2*** Hartimi i akteve të reja për ndryshime në kuadrin ligjor në fuqi |
| **a) Efiçenca** e procedurave të planifikimit dhe miratimit të aktiviteteve në vijën bregdetare | *5* | *1 (5)* | *4 (20)* | *3 (15)* |
| **Përmirësimi i** cilësisë dhe sigurisë | *4* | *1 (4)* | *3 (12)* | *3 (12)* |
| **Aftësia për të** rritur të ardhurat buxhetore | *3* | *0 (0)* | *4 (12)* | *3 (9)* |
| **Efektivitet** në zbatimin e procesit të kontrollit dhe forcimit të kundërvajtjeve administrative dhe sanksioneve | *3* | *0 (0)* | *2 (6)* | *2 (6)* |
| ***Efektivitet -Kosto*** | *3* | *2 (6)* | *5 (15)* | *3(9)* |
| ***Piket*** |  | ***15*** | ***65*** | ***51*** |

Opsioni i preferuar është opsioni 1, hartimi i një ligji kuadër për menaxhimin e integruar të vijës bregdetare, për shkak të vendosjes së instrumentave që sigurojnë zbatimin dhe kontrollin e zhvillimit të qëndrueshëm., përmirësimit të cilësisë dhe sigurisë së jetës së banorëve lokalë por edhe vizitorëve etj.

# Çështje të zbatimit

* *Shpjegoni se cila strukturë do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*

Për zbatimin e opsionit të zgjedhur sipas projektaktit ngarkohen:

* Ministria e Turizmit dhe Mjedisit;
* Agjencia Kombëtare e Bregdetit;
* Ministria e Infrastrukturës dhe Energjisë;
* Ministria e Brendshme;
* Ministria e Bujqësisë dhe Zhvillimit Rural;
* Ministria e Mbrojtjes;
* Ministria e Kulturës;
* Njësitë e Vetqeverisjes Vendore

Përgatitja e akteve nënligjore që burojnë nga projektligji është momenti dytë i rëndësishëm e pas tyre me plotësimin e të gjithë kuadrit ligjor, fillon procesi i parashikuar. Për të realizuar këtë Këshilli i Ministrave do të miratojë projektvendime përkatëse:

a) Mbi kriteret dhe procedurat e së drejtës së parablerjes;

b) Mbi rregullat për pastrimin dhe mirëmbajtjen e bregut detar si dhe procedurat e përzgjedhjes së subjekteve privat/publik;

c) Mbi rregulloren e posaçme për administrimin e hapësirës publike të zonës bregdetare, që përdoret si plazh publik apo të administruar nga një subjekt privat;

d) Mbi tarifat për ushtrimin e veprimtarive në bregun e detit dhe në zonat për ushtrimin e aktiviteteve të turizmit detar;

Masa me efekt të menjëhershëm do të jenë ndalimi i dhënies së lejeve të ndërtimit në bregun e detit, me përjashtim të kontratave koncensionare/PPP, investimeve strategjike dhe ndërtimeve për infrastrukturë publike, kontrolli i përputhshmërisë ligjore të të gjithë ndërtimeve në vijën bregdetare dhe kontrolli i të gjithë kontratave publike ekzistuese. Gjithashtu parashikimi i masave administrative, disiplinore, kallëzimeve penale për të gjithë organet shtetërore, qendrore apo vendore, për veprime ose mosveprime në kundërshtim me parashikimet e dispozitave të këtij ligji, do të rrisë eficienën e zbatimit të tij.

**Faza e monitorimit dhe vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e objektivave ose progresin drejt tyre.*

Monitorimi do të udhëhiqet nga Ministria e Turizmit dhe Mjedisit për të siguruar zbatueshmërinë dhe efikasitetin e zbatimit të këtij ligji. Më tej akoma, në analizë të gjetjeve përgjatë procesit të monitorimit, do të ndërmerren iniciativa ligjore për përmirësimin në vazhdimësi. Organi kolegjial i kryesuar nga Ministri i Turizmit dhe Mjedisit do të shërbejë për të përmirësuar trajektoren e aktivitetit të të gjithë agjencive të varësisë, nëpërmjet vendimarrjes së saj.

Procesi i monitorimit do të mbështetet në tregues të matshëm dhe që sigurojnë një vlerësim sa më realist mbi efektet e zbatimit të opsionit të zgjedhur, më konkretisht:

1. Përmirësimi i treguesve të ndotjes mjedisore në zonën e përcaktuar.
2. Ulja e numrit të kundëvajtjeve mjedisore;
3. Ulja e numrit të kundërvajtjeve në territor
4. Rritja e kënaqësisë së popullsisë lokale dhe vizitorëve;

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Viti 1** | **Viti 2** | **Viti 3** | **Viti 4** | **Viti 5** | **Viti 6** | **Viti 7** | **Viti 8** | **Viti 9** | **Viti 10** |
| **Faktori zbritës** | 1.00 | 0.95 | 0.91 | 0.87 | 0.82 | 0.79 | 0.75 | 0.71 | 0.68 | 0.65 |
| Kosto për buxhetin - një herë |  |  |  |  |  |  |  |  |  |  |
| Kosto për buxhetin - në vazhdimësi |  |  |  |  |  |  |  |  |  |  |
| Kosto për bizneset - një herë |  |  |  |  |  |  |  |  |  |  |
| Kosto për bizneset - në vazhdimësi |  |  |  |  |  |  |  |  |  |  |
| Kosto për grupet e tjera - një herë |  |  |  |  |  |  |  |  |  |  |
| Kosto për grupet e tjera - në vazhdimësi |  |  |  |  |  |  |  |  |  |  |
| **Kosto në total** |  |  |  |  |  |  |  |  |  |  |
| **Kosto e zbritur**= Kosto në total x Faktori zbritës |  |  |  |  |  |  |  |  |  |  |
| Përfitimet për buxhetin – në vazhdimësi |  |  |  |  |  |  |  |  |  |  |
| Përfitimet për grupet e tjera – një herë |  |  |  |  |  |  |  |  |  |  |
| Përfitimet për grupet e tjera – në vazhdimësi |  |  |  |  |  |  |  |  |  |  |
| Përfitimet për biznesin – një herë |  |  |  |  |  |  |  |  |  |  |
| Përfitimet për biznesin – në vazhdimësi |  |  |  |  |  |  |  |  |  |  |
| **Përfitimet totale** |  |  |  |  |  |  |  |  |  |  |
| **Përfitimi i zbritur**= Përfitimi në total x faktori zbritës |  |  |  |  |  |  |  |  |  |  |
| **Vlera prezente aktuale e përfitimit në total** |  | | | | |  | | | | |
| **Vlera prezente aktuale e kostos në total** |  | | | | |  | | | | |
| **Vlera Prezente Neto Aktuale (VAN) =** Vlera aktuale e përfitimit në total – Vlera aktuale e kostos në total |  | | | | |  | | | | |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |  |
| --- | --- | --- | --- |
| **Opsioni** | **Vlera aktuale në milionë lekë** | | **Vlera aktuale neto në milionë lekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |

**MINISTËR**

**Blendi KLOSI**